Konsensusgruppemøde+30.+oktober+2011


 * **Hvornår:** || Søndag d. 30. oktober 2011 kl. 17.00 ||
 * **Hvor:** || Hos Kristine, Hillerødgade 25A 4.tv. (gennem lågen), 2200 N ||
 * **Kommer:** || Andreas, Bryn, Kristine, Samuel ||
 * **Afbud:** ||  ||
 * **Snacks:** || Alle tager en ret med ||
 * **Ordstyrer:** ||  ||
 * **Referent til mødet samt sætter næste møde på wikien:** ||  ||


 * Dagsorden: **

1. Udvikling af flowchart over KBHFF beslutningsprocesser
På sidste møde påbegyndte vi arbejdet med at udvikle et flowchart, der skal gøre det let for medlemmerne at se, hvordan forskellige beslutninger (ideelt set) tages i KBHFF-regi. Dette flowchart udvikles udfra, at forskellige typer af beslutninger træffes på forskellige måder i organisationen. Vi arbejder udfra fire overordnede typer af beslutninger:

1. Organisationsmæssige beslutninger
 * vedtægter
 * struktur
 * valg til tillidsposter

2. Værdimæssige beslutninger
 * formulering og definition af formål og grundprincipper
 * principielle beslutninger (fortolkning af formål og grundprincipper i praksis)
 * vedtagelse af værdimæssige rammer for samarbejde med andre organisationer

3. Økonomiske beslutninger
 * godkendelse af budget og regnskab
 * fordeling af midler til projekter
 * donationer til almennyttige formål

4. Strategiske beslutninger
 * driftsbeslutninger
 * udvidelsesbeslutninger
 * vedtagelse af nye projekter
 * konkrete samarbejdsaftaler

Som forberedelse til mødet laver vi hver især et udkast til et flowchart for en af disse fire beslutningstyper. Flowchart'et har til formål at skabe bevidsthed om, at beslutninger kan tages på flere niveauer (for hele foreningen, lokalafdelingen, eller et bestemt arbejdsområde), og at visse beslutninger skal tages på et bestemt niveau (f.eks. værdimæssige beslutninger, der generelt vedrører hele foreningen, skal tages på medlemsmøde eller lignende niveau).

Vi er enige om, at den samme proces ikke duer til alle beslutninger, og at det er meget vigtigt at italesætte rammerne for disse beslutninger ret forskelligt. Der er muligvis brug for forskellige typer møder til forskellige typer beslutninger. I den forbindelse må vi diskutere
 * Hvad er det for en type beslutning vi lægger op til på et givent møde?
 * Hvad vil vi gerne have ud af dem? (både møderne og beslutningerne?)
 * Hvornår er det legitimt at handle? Hvornår har vi truffet en beslutning?

I forlængelse af dette har kollektivgruppen bedt os om at komme med et oplæg på, hvordan balancen mellem medlemsmøder, afdelingsmøder og arbejdsgruppemøder bør vægtes, så medlemmerne ikke føler, at de drukner i møder. Og der samtidigt ikke går for længe før at man kan få vendt et forslag eller en problemstilling i et relevant, beslutningsdygtigt forum.